Hallo Zäme! Wie laufts...so ohni Jumu??! Miir gahts beschtens! Han mich richtig vo eune "Schreckens-Gsichter" erholt...hehe...nei Seich! Hey, die Message isch mer mega wichtig: Ier händ hoffentli alli d'Mail vode Christina übercho...sie wird bide meischte wohl im Junk-Ordner dinne sii, also lueget au dete ine, wener im Poschtiigang nüüt findet! Uuf jede Fall gahz bi ihrem Mail um die würkli unglaublichi Kataschtrofe, wosich z'Asie ereignet het! Wiener vilich wüssed sind bi dere Flut möglicherwiis meh als 100'000 (!) Mänsche ums Läbe cho...Stellet üüch vor, d'Stadt Bärn wird eifach soo gfluetet und alli Iiwohner chömmed ums Läbe...schlimm...oder? Und no öppis: Dur die viele Leiche i dere Region, bestaht d'Gfahr, das sich überall Süchene bildet, wo öppe nomal um die 100'000 Mänsche s'Läbe wür choschte...! Um das z'verhindere, müend mer ALLI (!) hälfe! Egal ob 50 Rappe oder 2000 Franke, SPÄNDET!!! Denn nur so, chönnt sich d'Überläbendi mit Nahrig und vorallem Trinkwasser versorge! Bitte dänket jetzt nööd - "oha...jaja....isch ja scho schlimm, aber es tüend ja eh vill vom Jumu spände...da muess ich ja sicher nööd.." -- FALSCH!! Ier wüssed ganz sicher, wohäre sone Gedanke führt?? - Zu gar Nüüt!! Also, bitte hälfet mit...au d'Schwiizer sind betroffe..! Spände chönder Chinderliecht unter WWW.GLUECKSKETTE.CH...und vergässet nöd, es isch egal, wie chlii de Betrag isch - Er hilft ganz bestimmt!!! Merci! Tschau zäme